Radioactive III
2026-05-17 12:00 - 17:00 (Europe/Helsinki) | S.F.A.T. Paintball, Auringonlähde, Hämeenlinna, 13430, Suomi
Osallistujamäärä: 16

Sfatistanin ydinvoimalaonnettomuuden seurauksena syntynyt Deadzone on virallisesti evakuoitu, mutta todellisuudessa alueella käydään hiljaista kilpailua arvokkaista ja vaarallisista resursseista. Räjähdyksen jäljiltä alueelle on levinnyt ydinkärkiä sekä muita kriittisiä tarvikkeita, joita eri toimijat pyrkivät nyt keräämään ennen kilpailijoitaan.

Osapuolet:

Shadow Vipers
Hyvin varusteltu palkkasotilasyksikkö, joka operoi kurinalaisesti ja tehokkaasti. Heidän tavoitteenaan on paikantaa ja ottaa ydinkärjet haltuun järjestelmällisesti ennen muita osapuolia.
Pelaajilla maastoasut. Joukkueen pelietuna on tulivoimaisempi varustetaso

MedCore Division
Salainen tutkimusorganisaatio, joka hyödyntää Deadzonea kokeelliseen biolääketieteelliseen tutkimukseen. Heidän kenttäyksikkönsä tunnetaan poikkeuksellisesta selviytymiskyvystään ja kyvystä palautua tappioista.
Pelaajilla lääkinnälliset/tieteelliset/vaaleat peliasut . Joukkueen pelietuna ovat kehittyneet lääkinnälliset kyvyt.

Deadzone Rebels
Alueelle jääneistä ja sinne palanneista selviytyjistä koostuva ryhmä, joka tuntee maaston läpikotaisin. He liikkuvat nopeasti, toimivat arvaamattomasti ja käyttävät kaaosta hyväkseen iskemällä yllättäen ja katoamalla ennen vastaiskua.
Pelaajilla siviiliasut. Joukkueen pelietuna on ketterä ja tehokkaampi materiaalien käsittelykyky.

Pelipäivän pääteemana on pidempikestoinen yhtäjaksoinen tarinallinen peli. Tarkempi pelimekaniikka sekä tarinan murusia julkaistaan myöhemmin Magfed paintball Finland Ry:n -whatsapp yhteisössä. Jos et ole vielä mukana yhteisössä, laita liittymispyyntö sähköpostiimme.
Ilmoittautuminen kentällä alkaa klo 12:00Peli-info klo 12:30 josta suoraan pelaamaan!
Tällä kaudella osassa peleistä on mahdollisuus kerätä kunniamerkkejä. Pelissä parhaiten suoriutuvat pelaajat voivat saada merkin esitelläkseen varustuksessansa ja kauden päätöstapahtumassa eniten kaudella merkkejä kerännyt mfpb ry:n jäsen palkitaan!
Tapahtumaan voi osallistua myös tavallisella paintball merkkaimella, jolloin pallolimiitti on 50palloa/erä. Lisäksi sähkömerkkaimilla tulinopeus max 6pb/s
Omat savukranaatit sallittuja, mutta VIOLETTI väri varattu järjestäjän käyttöön.Äänikranaatit sallittu, kentällä korvatulppia saatavilla. Suojaathan kuulosi!
Pelimaksu: 10€, jäsenet ilmaiseksi. Liity jäseneksi

Vuokrapelaajien ilmottautuminen ja tavaroiden vastaanotto klo 11:45Ajoissa paikalle!

Ilmottautuminen
Joukkuekohtaiset teema-asut ovat suosituksia, ei pakollisia. Paras teeman mukainen asu kuitenkin palkitaan!
Nimi *Valitse joukkueesi *Shadow vipers (maastopuku)Medicore division (Tieteellinen/lääkinnällinen)Deadzone Rebels - (siviiliasu)Ei valintaa, joukkuetäyttö järjestäjän toimestaSubmitPlease do not fill in this field.
Vuokrasettejä rajattu määrä, varmista omasi täältä:
